Ion. — Kolophon: Klaros, Sanct. of Apollo Klarios — ca. 200-150 BC — BCH 116.1992.279 — SEG 42.1065
Region: Asia Minor — Ionia

επι ηροκλειους κρονιωνος δεκατηι εδοξεν τηι βουληι και τωι δ[ημωι] προεδρων γνωμη επειδη μηνοφιλος [φιλεταιρου ζμυρ]ναιος ο χρησμολογος του θε[ου μεν χρησμωι] του καθηγεμονος και σωτηρος [της πολεως] απολλωνος φιλοτιμιαι δε και σ[πουδηι του δη]μου κατακεκλημενος επι τη[ν προστασιαν] του μαντειου δια τε την προ[ς θεους ευσεβει]αν και την προς ανθρωπους οσιο[τητα] μεν και πρεπουσαν τηι διωνομα[σμενηι παρ αν]θρωποις περι του χρηστηριου φημ[ηι την] προστασιαν καθηκουσαν δε τηι [αυτου κα]θιερωσει την αναστροφην τηρων α[ξιον αυτον παρεχε]ται και της του θεου πιστεως και τη[ς του δημου] φιλοτιμιας και της των παραγινομε[νων χαριν της] του θεου συμβουλιας δοξης καθηκε[ι δε τοις κολοφω]νιοις και δια την περι το χρηστηριον σ[πουδην και δι]α την των καλων και αγαθων ανδρων [φιλοτιμιαν] την ιδιαν προαιρεσιν φανεραν πασιν [καθιστα]νειν τυχηι αγαθηι επηνησθαι υπο [της βου]λης και του δημου μηνοφιλον φι[λεταιρου] ζμυρναιον επι τε τηι του βιου κα[λοκαγαθι]αι και επι τηι του μαντειου προστα[σιαι και] στεφανωθηναι χρυσωι στεφανωι κ[αι αναγ]γελλεσθαι τον στεφανον τοις τε [διονυσι]οις και τοις μεγαλοις κλαριοις την [αναγγε]λειαν αει ποιουμενων των αγωνο[θετων] και του πρυτανεως οταν και τους α[λλους α]ναγγελωσιν στεφανους της αν[αγγελειας] γινομενης τησδε ο δημος στεφανο[ι μηνοφι]λον φιλεταιρου τον υποφητην του θ[εου χρυ]σωι στεφανωι ευσεβειας ενεκα της π[ρος τους] θεους υπαρχειν δε αυτωι και προεδρια[ν εν πα]σι τοις αγωσιν οις η πολις συντελει δεδο[σθαι] δε αυτωι και πολιτειαν εφ ισηι και ομοιαι πασ[ι τοις] [κ]ολοφωνιοις αναγραφηναι δε τοδε το ψη[φι]σμα υπο του ταμιου ποσιδεου εις στηλην [μα]ρμαρινην και ανατεθηναι εις το ιερον του [απ]ολλωνος εισελθοντων το τριπυλον εν[δεξια] προς τηι παρασταδι. διεψηφισθη εν [τωι] δημωι κατα τον νομον. οι ψηφισαν[τες] δισχιλιοι ουτοι εδωκαν παντες.